Държавен вестник, бр. 103, 2024 г., стр. 53

БРОЙ  103	
Д Ъ Р Ж А В Е Н  В Е С Т Н И К 	
СТР.  53   
2. стандартни стойности на In, (А) за елек­
тромери, свързани през трансформатор, са: 1, 2, 
5; по изключение е възможно: In = 1,5 – 2,5 A; 
за електромери, свързани през трансформатор, 
максималният ток е 1,2 In , 1,5 In или 2 In;
3. стандартни предписани напреже­
ния за директно свързани електромери са: 
120 – 230 – 277 – 400 – 480 V; стойности, кои­
то се допускат по изключение, са: 100 – 127 –
200 – 220 – 240 – 380 – 415 V;
4. стандартни предписани напрежения за 
електромери, свързани през трансформатор, 
са: 57,7 – 63,5 – 100 – 110 – 115 – 120 – 200 V; 
стойности, които се допускат по изключение, 
са: 173 – 190 – 220 V;
5. стандартната стойност на предписаната 
честота е 50 Hz.
(3) Електромерите по чл. 375, ал. 1, т. 1 и 
2 и вградените допълнителни устройства, ако 
има такива, трябва да запазват изолацион­
ните си свойства при предписаните условия 
на функциониране, като се отчита влияние­
то на климатичните условия и различните 
напрежения, на които те са подложени при 
предписаните условия на функциониране.
(4) Стандартни стойности на електричес­
ките величини за електромери по чл. 375, 
ал. 1, т. 3 са:
1. стандартни стойности за директно свър­
зани електромери:
Itr: 0,5 – 1 – 1,5 – 2 А,
Iref = 10 x Itr: 5 – 10 – 15 – 20 А,
предписани напрежения: 230/400 V, допус­
тими стойности са 220/380 V, 240/415 V;
2. стандартни стойности за електромери, 
свързани през трансформатор:
Itr: 0,05 – 0,1 – 0,25 А,
In = Iref: 1 – 2 – 5 А,
предписани напрежения: 100/√3 – 110/√3V, 
допустими стойности са 200/√3V;
3. стандартната стойност на предписаната 
честота е 50 Hz.
Чл. 377. Електромерите трябва да удовлет­
воряват изискванията за точност в случаите, 
когато качеството на електрическата енергия 
отговаря на следните изисквания:
1. отклоненията на напрежението от но­
миналната му стойност да са ± 10 %;
2. отклоненията на честотата от номинал­
ната є стойност да са ± 5 %;
3. факторът на мощността трябва да е в гра­
ниците от 0,5 индуктивен до 0,8 капацитивен.
Чл. 378. За електромерите по чл. 386, 
ал. 1, т. 1 производителят трябва да определи 
стойностите на:
1. предписано напрежение (Un)/предписана 
честота (fn) като стойности на напрежението/
честотата, в съответствие с които се опреде­
ля съответната работна характеристика на 
електромера;
2. обявен ток (In) като стойност на тока, в 
съответствие с която се определя съответната 
работна характеристика на електромер, който 
работи с трансформатор;
3. базов ток (Ib) като стойност на тока, в 
съответствие с която се определя съответна­
та работна характеристика на електромер за 
директно свързване;
4. максимален ток (Imax) като най-голямата 
стойност на тока, при която електромерът все 
още отговаря на изискванията за точност;
5. минималната стойност на тока Imin, над 
която грешката е предвидено да се намира в 
предписаните граници.
Чл. 379. Класът на електромера се определя 
в зависимост от климатичните, механичните и 
електромагнитните условия на заобикалящата 
среда, в която се предвижда да се използва.
Чл. 380. В зависимост от климатичните 
условия електромерите могат да са от:
1. клас С2 – прилага се за затворени прос­
транства, чиято температура и влажност не 
се контролират; електромерите могат да се 
излагат на слънчево и топлинно излъчване, 
на течение, на въздействието на кондензат, 
на вода от различни източници (без дъжд) и 
на обледеняване;
2. клас С3 – прилага се за отворени прос­
транства със средни климатични условия, като 
се изключват полярни и пустинни местности.
Чл. 381. В зависимост от механичните 
условия електромерите трябва да са клас М1, 
който се прилага за пространства с несъщест­
вени вибрации и удари.
Чл. 382. В зависимост от електромагнит­
ните условия електромерите могат да са от:
1. клас Е1 – прилага се за жилищни и 
търговски помещения, както и за помещения 
за лека промишленост, или
2. клас Е2 – прилага се за промишлени 
помещения.
Чл. 383. Производителят трябва да оп­
редели нормалните условия на употреба на 
електромерите, като за целта използва след­
ните класове:
1. клас В, който съответства на клас М1 
за механични условия, и на клас С2 – за кли­
матични условия;
2. клас С, който съответства на клас М1 
за механични условия, и на клас С3 – за кли­
матични условия.
Чл. 384. (1) Електромерът по чл. 375, 
ал. 1, т. 1 и 2 трябва да има показващо ус­
тройство – електромеханичен регистър или 
електронен дисплей. Когато е възможно, 
показващото устройство трябва да е видимо 
за потребителя.
(2) Регистърът трябва да е в състояние да 
записва и да показва, започвайки от нула, за 
минимум 1500 часа енергия, съответстваща на 
максималния ток при предписано напрежение 
и фактор на мощността единица.